El Parèntesi: Jugant amb superioritat\nEl passat dia 27 de setembre, el col·lectiu catòlic de tendència ultraconservadora e-Cristians va emetre un dur comunicat en què criticava amb contundència la cadena de televisió de la Conferència Episcopal Espanyola, 13TV.\nEn aquesta carta oberta, l’associació expressava el seu malestar per la ideologia política clarament identificable del canal, basada entre d’altres en un anticatalanisme sense treva, i arribava a dir que quan s’expressa la discrepància amb odi o menyspreu no s’està fent altra cosa que atacar les Benaurances (i això queda a les antípodes de preservar la capacitat de transmetre la Bona Nova de Jesucrist, que creuen que hauria d’ésser la missió principal d’un ens de fons –místic i monetari- cristià).\nEn tot aquest enrenou es barregen diversos temes, tots ells controvertits i, a més, salpebrats per aquella excitació addicional que reparteixen arguments com els religiosos, que sovint tenen un debat vetat pel dogma o la humana (i generalment racional) irracionalitat de la fe.\nPer començar, em sorprèn que hagi tardat tant a sorgir alguna associació de practicants religiosos a queixar-se de l’exemple que es propaga des d’alguna de les emissores de radio o televisió vinculades als òrgans d’organització que haurien de promoure precisament la missió vital i espiritual dels seus adeptes.\nJa en duem uns quants casos, d’aquests. No hi ha res pitjor que algú tiri per sobre dels arguments del debat just i fonamentat la manta d’una pretesa superioritat moral per fer callar o repudiar les opinions alienes. És com una adaptació de la famosa Reductio Ad Hitlerum de Strauss.\nA part, m’imagino que la reacció negativa que brolla dels comentaris malintencionats fets en nom de la religió deu constituir un llast molt difícil de manejar per a tots aquells que en comparteixen els principis. Els de debò.\nUn altre assumpte vinculat amb el comentari d’aquesta notícia és, inexorablement, l’eterna discussió sobre l’objectivitat dels medis.\nAvui estan de moda els continguts “d’autor”, en els quals qui dóna la cara s’ha de mullar i expressar la seva visió particular de l’afer. Això que en determinats espais podria haver estat un sacrilegi fa uns anys, és avui el nostre pa de cada dia. Fins i tot en molts programes informatius es realitza l’anàlisi de la notícia. I això que ja se sap que quan hi ha opinió, per molt que aquesta no s’alineï amb els postulats exactes d’una tendència, sempre se’n podrà destil·lar el toc objectiu.\nAra bé, segurament quan el medi està vinculat amb certa organització cal anar amb peus de plom i mossegar-se la llengua abans d’esbombar ideologia sense pensar. I és que allò que surti per la boca del comunicador arribarà al receptor amb tota la càrrega de representació del grup que té interessos en el canal.\nEn el cas concret que ha encetat aquesta reflexió, que 13TV volgués tenir en nòmina a terroristes de la paraula seria una elecció purament de criteri editorial (i del criteri de la gent per regalar-los un share en consonància), si no fos perquè des del moment que hi participa en el seu accionariat la Conferència Episcopal hi pot haver confusions d’autoria, mescles de sons o ecos delators.\nVol dir això que un grup religiós, cultural, esportiu o de qualsevol altre tipus no pot tenir veu per opinar? Indubtablement, hi té tot el dret. Però sempre que n’accepti les conseqüències.\nSi, per exemple, una hipotètica Associació d’Amics del Número Tretze emet un comunicat insultant el color Groc, que ningú s’ofengui si qui tingui el Tretze com a color preferit i el Groc com a color, decideixi baixar del tren i donar-se’n de baixa. A la vida mai es pot tenir tot...


L´acord entre CiU i ERC s´ha de veure com el pacte de ´´deslleialtat´´ - Empordà\nSegons el secretari general de Ciutadans\nL´acord entre CiU i ERC s´ha de veure com el pacte de ´´deslleialtat´´\nEl diputat Matías Alonso adverteix Rajoy que la flexibilització del dèficit no aturarà el procés sobiranista\nACN El secretari general de Ciutadans (C's), Matías Alonso, ha afirmat que el pacte que mantenen CiU i ERC s'ha de veure com el pacte de la ''deslleialtat'' institucional de l'actual ''desgovern'' de la Generalitat. En unes declaracions fetes a Tarragona aquest dissabte, el diputat de Ciutadans al Parlament també s'ha volgut referir a la reunió secreta mantinguda entre el president del govern espanyol, Mariano Rajoy, i el president de la Generalitat, Artur Mas. Alonso ha advertit Rajoy que ''s'enganyarà'' a sí mateix si creu que amb una mera flexibilització del dèficit'' s'aturarà el procés sobiranista que es desplega a partir del pacte entre CiU i ERC.\nMatias Alonso després de dir que el pacte entre CiU i ERC és el de la deslleialtat, ha afegit que aquest pacte ''no està en perill'' malgrat que ''algunes veus'' de la federació de CiU ''es pronunciïn tímidament'' en contra. Per Alonso el ''nucli dur'' de Convergència segueix insistint com una ''pinya'' en el procés de separació de Catalunya de l'estat espanyol, ''encara que sigui per la via catalano-kosovar''.\nEn relació amb l'entrevista secreta mantinguda entre els presidents Mariano Rajoy i Artur Mas, Matias Alonso ha dit que aquesta recuperació de la via del diàleg només es tracta d'un ''miratge''.\nEl diputat de C's ha advertit Rajoy que ''s'enganya a sí mateix si creu que amb la mera flexibilització del dèficit'' s'aturarà el procés sobiranista. Alonso ha ''lamentat'' que el president espanyol estigui disposat a escoltar ''cants de sirena'' i ha reclamat al Govern que sigui 'estrictament lleial'' al marc de l'Estat de Dret.\nEl dirigent de Ciutadans també s'ha referit a l'oferiment del líder del PSC, Pere Navarro d'arribar a un acord per aprovar els pressupostos de la Generalitat. Alonso ha considerat que Navarro està políticament ''desubicat'' i amb aquest oferiment està ''buscant desesperadament un lloc a la foto''.


Inevitable sostreure’s a l’influencia de l’art. Una visió que sempre ha estat present en les col·leccions de Sita Murt ara quedarà enfrontada a la imponent figura del Museu Picasso de París a l’Haute Maree.\nInevitable aquesta influencia a l’hora de crear l’espai on donar a conèixer el treball de la dissenyadora. Aquest s’explica a través d’una visió gràfica i tàctil de la natura, del món que ens envolta. Amb aquest entorn volem establir un diàleg: de colors pedra i blanc, natura de tacte rugós i seda, de fusta i pedra. Materials sempre autèntics i purs, sense artificis.\nPlantem una flor que creix i s’expandirà ondulant-se per ensenyar la bellesa femenina de les col·leccions Sita Murt. La subtil mescla de lo autèntic amb lo nou del dolç, el sabor de quan es mescla la moda i l’art.


NOVETATS! Obert el període per contestar les enquestes sobre l'actuació docent i les assignatures del 1r quadrimestre 2021/22\nConsulta el calendari del teu centre\nLes enquestes a l'estudiantat són una eina per a la millora i l'avaluació de la docència de la UPC, que es recull quadrimestralment a través de 2 instruments: les enquestes a l'estudiantat sobre l'actuació docent del professorat i les enquestes a l'estudiantat sobre les assignautres.\nL'objectiu és enquestar a la totalitat de l'estudiantat sobre la docència rebuda, tant en els estudis de Grau com de Màster. Serveixen:\nPer millorar l'activitat docent i de tots aquells aspectes relacionats amb l'organització i desenvolupament de les assignatures.\nCom a indicadors d'avaluació del professorat:\n- Certificació de la seva activitat docent\n- Promoció (juntament amb altres indicadors)\n- Incentius econòmics (juntament amb altres indicadors)\nA través d'aquesta aplicació:\nL'estudiantat pot realitzar les enquestes sobre l'actuació docent i les assignatures durant un període concret del quadrimestre (s'informa degudament a l'estudiantat) i consultar els resultats de les enquestes a nivell d'assignatura de la seva titulació.\n- Disponible l'Acord de Consell de Govern CG/2020/06/03, de 8 d'octubre de 2020, pel qual s'aprova la planificació de les enquestes d'assignatures i actuació docent, i que entre altres, s'aprova la realització d’una consulta adreçada a tot l'estudiantat sobre les assignatures, que substitueix les enquestes de docència i actuació docent pel primer quadrimestre del curs 2020/21.


Denuncien col·lapse en la cita per fer el DNI i el passaport - La Valira\nDenuncien col·lapse en la cita per fer el DNI i el passaport\nEls sindicats UGT, CSIF i CCOO adverteixen que les oficines de documentació d’espanyols tornen a estar a punt del col·lapse “a causa de la incapacitat de la Direcció General de la Policia (DGP) per a assumir, des de la seva organització, l’augment de la demanda ciutadana que tradicionalment es produeix durant el període estival”.\nEls sindicats exigeixen que es cobreixin els gairebé 2.500 llocs vacants de personal no policial, que es millorin les seves condicions laborals i se’ls doti dels mitjans tècnics adequats, de manera que es pugui prestar el servei públic amb la qualitat que mereix la ciutadania. Els representants dels treballadors afirmen que “la resta no són més que irresponsabilitats derivades de l’abandó que sofreixen aquestes dependències i de les erràtiques decisions preses pels comandaments policials en matèria de gestió”.\nLes organitzacions sindicals denuncien que, després de dos anys d’haver patit la crisi sanitària produïda per la covid-19 en els quals “s’ha empobrit la qualitat del servei públic i les condicions de treball dels empleats públics, els responsables de l’organisme han continuat amb una nefasta política de racionalització i gestió en matèria de recursos humans que aboquen al col·lapse de les oficines de documentació d’espanyols”.\nEls sindicats denuncien que “tot això s’està traduint en una progressiva pèrdua de personal que ja suposa que l’organisme compti amb gairebé un 50% de llocs vacants de personal no policial, plantilla a la qual s’encomanen les tasques administratives i d’expedició dins de la DGP“.\nSegons els sindicats, “estem davant un escenari descoratjador per a la ciutadania, en l’època de major demanda de l’any i amb una part de les gairebé 300 oficines d’expedició de documentació al límit d’arribar a la situació tècnica de saturació en el sistema de cites prèvies. Una situació que s’agreuja a la província de Barcelona, amb més de 25 Comissaries en les quals és impossible aconseguir cita fins a la segona quinzena d’agost, a més de comptar amb algunes unitats –com Castelldefels- que ja estan directament col·lapsades”.\nPels sindicats, la decisió de la Direcció General de la Policia de cobrir els llocs d’expedició vacants amb agents del Cos Nacional de Policia, als qui per a exercir aquesta labor se’ls lleva de tasques de seguretat ciutadana, no sembla que estiguin donant els resultats esperats pels gestors de l’organisme. I denuncien que “a aquest reforç amb personal policial de carrera, s’ha unit el pas de les noves promocions de policies en pràctiques que han estat prestant servei de manera rotatòria per aquestes oficines sense que, d’una banda, completin la seva necessària formació policial, ni per un altre sigui una mesura que hagi contribuït a agilitar el servei en aquests centres de treball, a la llum dels resultats”.\nAquesta situació es reprodueix en determinats territoris, com Madrid, Navarra, Comunitat Valenciana, i les províncies de Sevilla i Màlaga, on la majoria dels equips d’expedició tenen les cites a dos mesos vista (data límit de la cita prèvia), només podent ser agafades les del dia en què s’obre, amb un rastre de col·lapse en el servei que comença a estendre’s a les zones habituals de vacances en la costa o l’interior de tot el territori nacional.\nUn altre nombre significatiu de províncies tenen la cita prèvia entre 40 i 50 dies, mentre que, excepte contades províncies, la cita de les quals està a pocs dies vista, per a la resta cal esperar una mitjana de trenta dies. Situació que s’estima que empitjorarà quan comenci el període vacacional en l’educació primària i secundària.


Així ho ha dit el president de Foment del Treball durant el lliurament de les Medalles d’Honor 2020 i la Xlll edició dels Premis Carles Ferrer Salat, que ha tingut lloc avui a la seu de Foment a Barcelona, i que s’ha pogut seguir en directe a través del seu canal de YouTube.\nEl president d’Agbar, Àngel Simón, ha estat reconegut amb la Medalla d’Honor a l’Empresari de l’Any, i el director del Festival Jardins Pedralbes i Festival Mil·lenni, Martín Pérez Lombarte, amb la Medalla d’Honor a la Trajectòria Empresarial.\nEls XIII Premis Carles Ferrer Salat han reconegut la Fundació Superacció per la seva tasca de compromís social; Iberboard per la seva forta aposta en innovació; Epson per la seva responsabilitat amb el medi ambient; Frit Ravich per la seva estratègia d’internacionalització; Mercabarna per les seves polítiques d’igualtat i PICVISA com a Pime de l’Any.\nFer efectiva una estratègia conjunta entre Administracions i empresaris per aconseguir una ràpida recuperació econòmica, salvar llocs de treball, evitar el tancament d’empreses i transformar l’economia per ser més competitius. Aquest ha estat el desig que el president de Foment del Treball, Josep Sánchez Llibre, ha expressat aquest matí durant el lliurament de les Medalles d’Honor 2020 i dels Xlll Premis Carles Ferrer Salat, que ha tingut lloc a la seu de la patronal catalana a Barcelona. El president de Foment també ha destacat que “cal buscar el màxim equilibri entre sanitat i economia, i posar en marxa un pla de xoc per als sectors més afectats i plantejar una política fiscal al servei de l’economia productiva, la generació d’ocupació”. També ha subratllat que “els fons europeus han de servir per obrir camí a una nova economia. Només ho aconseguirem amb la col·laboració publicoprivada”.\nEn la mateixa línia s’ha expressat el guanyador de la Medalla d’Honor 2020 a l’Empresari de l’Any, el president d’Agbar, Àngel Simón, que ha promogut la capital catalana com a hub mundial de l’aigua amb la col·laboració publicoprivada en el centre. Durant el seu discurs ha destacat que “cal seguir treballant conjuntament totes les parts, empreses i administracions, per a recuperar l’impuls d’un projecte il·lusionant que ha estat present en els millors moments de la història de la nostra ciutat”. El president d’Agbar també ha assegurat que aquest premi reconeix la feina de totes les persones que, durant sis generacions, en els 150 anys de trajectòria de la companyia, han anat construint Aigües de Barcelona fins arribar a ser la que coneixem avui, amb la col·laboració publicoprivada.\nEl lliurament dels guardons anuals de Foment s’ha dut a terme en un format adaptat a les circumstàncies actuals propiciades pel COVID-19, i ha comptat amb la presència de la vicepresidenta quarta del Govern d’Espanya i ministra per a la Transició Ecològica i el Repte Demogràfic, Teresa Ribera Rodríguez, del vicepresident del Govern en substitució de la Presidència de la Generalitat de Catalunya, Pere Aragonès, el ministre de Sanitat, Salvador Illa, i el primer tinent d’alcalde de l’Ajuntament de Barcelona, Jaume Collboni.\nLes Medalles d’Honor i els Premis Carles Ferrer Salat de Foment distingeixen la tasca realitzada per empreses i destacats empresaris i empresàries durant l’últim any o al llarg de la seva trajectòria. L’edició d’enguany ha comptat amb el suport de CaixaBank, Endesa, PwC, SEAT i Telefónica Empresas.\nEn aquesta edició, Foment ha distingit el president d’Agbar, Àngel Simón, amb la Medalla d’Honor a l’Empresari de l’Any. Aquest guardó premia la trajectòria professional d’Àngel Simón i el seu lideratge al capdavant de la companyia que presideix. Foment reconeix així els esforços per garantir l’accés a l’aigua i al sanejament, un servei considerat essencial, i la continuïtat del qual s’ha assegurat durant la pandèmia de la COVID-19, reforçant les mesures per als col·lectius vulnerables. Així mateix, es reconeix la posició d’Agbar com a un referent a nivell mundial en la gestió de l’aigua, en un moment en el qual la creixent escassetat dels recursos hídrics i el desafiament mundial del canvi climàtic exigeixen una gestió basada en el coneixement, l’experiència i la innovació.\nI Foment del Treball ha guardonat al director del Festival Jardins Pedralbes i Festival Mil·lenni, Martín Pérez Lombarte, amb la Medalla d’Honor a la Trajectòria Empresarial pel seu compromís durant més de 30 anys amb la cultura i la música en directe, i pel seu lideratge al capdavant de la seva empresa Concert Studio, fundada l’any 1997. Amb ella ha dut a terme gires nacionals i internacionals de grans artistes com Els Tres Tenors, Sting, Mariah Carey, Julio Iglesias o Charles Aznavour. A més, per a Foment l’excel·lència aconseguida en tots els festivals de música que ha creat i consolidat el converteixen en un referent cultural a Catalunya i Espanya. Destaquen el Festival Mil·lenni com un dels festivals més coneguts que ha impulsat, amb una mitjana de 50.000 espectadors anuals, i especialment el Festival Jardins Pedralbes, que amb tan sols 8 edicions ha adquirit un nivell de qualitat i acceptació de gran nivell.\nXlll Premis Carles Ferrer Salat\nEl conseller delegat de CaixaBank, Gonzalo Cortázar, ha representat a la corporació amb l’entrega de dos dels Premis Carles Ferrer Salat i ha manifestat el compromís de l’entitat financera “perquè som i volem continuar sent un referent en banca socialment responsable i d’innovació en la prestació de serveis financers”.\nEl jurat d’aquesta edició ha guardonat sis empreses amb els Premis Carles Ferrer Salat. Ho ha fet en les categories de Compromís Social, Innovació, Medi Ambient, Internacionalització, Igualtat i Pime de l’Any.\nFundació Superacció (Compromís Social)\nEpson (Medi Ambient)\nFrit Ravich (Internacionalització)\nPICVISA (Pime de l’Any)\nAmb el premi en la categoria de Compromís Social, el jurat ha reconegut la Fundació Superacció. Foment ha volgut premiar la trajectòria d’aquesta entitat sense ànim de lucre pels seus resultats d’èxit i creixement en els últims anys. El 2019 ha atès més de 650 joves de la ciutat de Barcelona i ja són un total de 1.700 joves els que han participat en el projecte des dels seus inicis. La Fundació Superacció neix a principis del 2013 integrada per professionals en els seus àmbits d’actuació, que de forma desinteressada s’impliquen perquè aquest projecte es pugui dur a terme. L’esport, com l’entrenament de triatló, i l’educació són els eixos principals de la seva metodologia per a la inserció social de joves en risc d’exclusió. Aquest premi ha estat lliurat per CaixaBank.\nEn la categoria d’Innovació, Foment ha guardonat Iberboard, quart fabricant europeu de cartró gràfic i únic a la Península, que compta amb Scranton en el seu accionariat com a soci capitalista. La patronal vol premiar aquesta companyia pel desenvolupament i la posada en marxa amb èxit d’una tecnologia que incorpora farina de closca d’avellana com a matèria primera en el seu procés de fabricació. La seva fàbrica s’ubica a Alcover, on es disposa d’aquest residu agrícola. La incorporació de farina de closca d’avellana com a matèria primera del cartró gràfic és un projecte d’economia circular en sintonia amb la zona. Actualment està en fase de patent europea i és reproduïble en altres fàbriques de paper i cartró amb residus de fruits secs. El producte final és 100% reciclable i un cop fora d’ús pot ser recuperat i passar a formar part de matèries primeres per a la fabricació de paper i cartró. Aquest guardó també ha estat lliurat per CaixaBank.\nEpson, líder global en innovació aplicada a les àrees d’impressió, comunicació visual, robòtica, tecnologia “dry fiber” per a economia circular i sensors, ha rebut el Premi Carles Ferrer Salat en la categoria de Sostenibilitat per la seva llarga trajectòria de compromís amb la transició digital sostenible de l’ecosistema empresarial. Foment ha volgut destacar els esforços d’aquesta companyia per impulsar un canvi positiu en l’ús de tecnologies en entorns empresarials que facin possible una doble transició, digital i ecològica. Epson es va fundar el 1942 a Suwa-Nagano, Japó, basant-se en una cultura de respecte pel medi ambient, que ha estat present des del primer moment amb tecnologies com EcoTank, business inkjet, projecció interactiva, ulleres de realitat augmentada, impressió tèxtil digital o robòtica. Aquest premi ha estat lliurat per SEAT.\nEl premi a la categoria d’Internacionalització se li ha concedit a Frit Ravich, una de les principals empreses d’alimentació del nostre país, en reconeixement al seu impuls i estratègia d’expansió en els darrers anys. Compta amb un model de negoci dual dedicant-se també a la distribució dels seus productes i de les principals marques nacionals i internacionals. Frit Ravich té la seva seu corporativa a Maçanet de la Selva, Girona, municipi on es va originar l’empresa i on continua actualment. Aquest 2020, l’empresa ha exportat 15 milions de bosses de producte Frit Ravich a més de 20 països. La seva evolució ha estat ascendent al llarg de la seva història. En la seva última dècada ha consolidat l’expansió de la firma i ha duplicat la seva xifra de negoci. Actualment està immersa en una transformació digital, fruit del seu esperit inversor i innovador que la caracteritza. Aquest guardó ha estat lliurat per PwC.\nPer segon any consecutiu, Foment ha lliurat el Premi Carles Ferrer Salat en la categoria d’Igualtat. La patronal ha volgut premiar Mercabarna per la seva defensa de valors com la inclusió, la igualtat d’oportunitats i la lluita contra la desigualtat de gènere. Fundada el 1997 i considerada el polígon alimentari de Barcelona, concentra els mercats majoristes d’aliments frescos a la ciutat, als quals des de finals de novembre s’ha unit el Biomarket, especialitzat en aliments ecològics. En el recinte operen prop de 700 empreses especialitzades en comercialització, manipulació i exportació o importació de productes alimentaris. El seu volum de comercialització i d’activitat la converteixen en un motor econòmic de primer ordre. Mercabarna S.A. aplica en les seves polítiques de gestió de RRHH pràctiques que fomenten la igualtat de gènere, promouen la conciliació i eviten la discriminació. Tot això dins d’un entorn segur i saludable. Aquest premi ha estat lliurat per Endesa.\nPer últim, i també per segon any, la patronal ha atorgat el guardó en la categoria de Pime de l’Any. L’ha rebut l’empresa PICVISA, companyia catalana innovadora, de base tecnològica, que ofereix solucions basades en robòtica, intel·ligència i visió artificial, orientades al mercat nacional i internacional. Dissenya, desenvolupa, i produeix equips de selecció i classificació per a materials valoritzables. A més, la seva tecnologia de separació òptica també s’utilitza a la indústria farmacèutica, a l’alimentària i en altres sectors on existeixen processos de producció, selecció i qualitat. PICVISA està present a més de 15 països amb més de 250 equips instal·lats, posicionant-se com a un actor innegable al mercat ibèric, però també internacional. Aquest guardó ha estat lliurat per Telefónica Empresas.\nAmb la institució dels seus premis anuals, Foment del Treball vol reconèixer i agrair l’esforç i la determinació de destacades personalitats del nostre entorn pel seu compromís amb el desenvolupament social i empresarial. Brillant empresari català, Ferrer Salat va ser president de Foment en el moment de renaixement de la patronal catalana amb l’arribada de la democràcia: a la vegada, també va ser president fundador de la patronal espanyola CEOE i posteriorment president de la gran patronal europea UNICE, avui anomenada Business Europe.\nUns valors, els que representa Carles Ferrer Salat, que identifiquen plenament els de Foment del Treball: la patronal catalana, l’organització empresarial més antiga d’Europa amb gairebé 250 anys d’història, que ha encarnat l’entusiasme de catalans emprenedors pel progrés de Catalunya i d’Espanya.


Una ciclista, ferida mentre feia esport a Castellarnau - Diari de Sabadell\nUna ciclista, ferida mentre feia esport a Castellarnau\nUna ciclista de 45 anys va quedar ferida dijous al vespre quan va patir una caiguda a Castellarnau. Els fets van passar a les 20.32 h al camí que va des del carrer de Jules Verne fins a Torrebonica.\nDues dotacions del cos de bombers i una ambulància del SEM es van adreçar al lloc dels fets per assistir-la de les diferents contusions i una possible fractura del braç, i posteriorment la van traslladar al Taulí.\nA més, va intervenir-hi una unitat de la Policia Municipal.\nTemes:accident, bicicleta, castellarnau, successos, Torrebonica, trànsit


Columna de paper: Què llegim?\nSembla que la majoria del personal llig com els xiquets veuen les pel·lícules, que vol dir veure sempre les mateixes. Tots els que hem tingut fills hem patit moltes hores d’empassar-nos les repetides imatges i idèntics diàlegs per les pantalletes. Quantes vegades han passat per la vostra tele pel·lícules com El Rei Lleó o El Llibre de la selva? Sembla que, de grans, la cosa no canvia i a l’hora de llegir es tracta de buscar ratificacions per estimular els propis prejudicis i obsessions. Es fuig d’escoltar o llegir el que diuen els “altres” i es reflexiona sobre les coses que considerem pures i netes: obvies. Tampoc les noves tecnologies, les xarxes socials, no ens han deixat escapar d’això. Tot el contrari, el Facebook i el Twitter ens organitzen en colles en què sempre ens alimentem de les mateixes, repetides, idees. Ningú no escolta el que diuen els “altres” i ens atrau i ens estimula que escriguen o diguen allò que volem llegir o sentir. I, per moltes possibilitats que ens dóna la tecnologia es continua sent personal d’un sol llibre o d’un sol diari. Hauríem de fer cas a Sant Agustí: «Temeu l’home d’un sol llibre». El Mestre tenia més raó que un sant: “d’una «lectura», el millor profit que en podeu traure és el revulsiu que us empasseu. Potser us farà vomitar, potser no. Si vomiteu, si vomitem, poc o molt, les «idees fixes» que hem acumulat per educació o per inèrcia de classe, això que haurem guanyat. Per al cos i per a l’ànima. La majoria dels clients dels psiquiatres són individus que no han sabut triar uns llibres emètics, quan calia.”\nPotser, per això, el meu amic Xavier Serra diu que per escriure llibres bons te n’has de llegir molts de roïns, d’infumables. I posa l’exemple que s’ha llegit les obres completes de José Corts Grau —que ja són ganes!—, i em recorda que si no fóra pel nom —el de José Corts Grau— que han posat a un carrer de Fortaleny i la biografia que li ha fet ell en el llibre Els reaccionaris valencians, la tradició amagada (Afers), ningú no recordaria el seu nom, ni els seus, que deuen ser els del PP. Llegim un poquet d’un llibre seu, Motivos de la España eterna, publicat en 1943, perquè se’n feu una idea —el traduirem per veure com sona—: “La Nació i l’Estat han tornat a retrobar-se al cap de tres segles i tornem a ser espanyols per la gràcia de Déu”. Però, per saber com eren i què pensaven els reaccionaris valencians, cal llegir-los per poder escriure: “Hi ha tipus humans d’una grisor irreparable, plúmbia, d’una mediocritat sense escletxes. Escriure sobre aquests individus és desesperant, perquè la seva trajectòria és literalment inenarrable. No hi ha per on agafar-los. No presenten cap contrast, cap angle, cap sinuositat, cap corba gràcil i amena. Tot en ells és igual. Si hagués depès de mi, no hauria escrit mai aquest retrat.”\nLevante, 24 d'abril de 2017\nPublicat per Fortaleny a 9:07\nMentida o veritat?\nPP Jekyll i PP Hyde


Queixa o reclamació a la Síndica Municipal de Greuges de Sabadell\nLa Síndica té la funció d’atendre les queixes de totes les persones que es troben desemparades davant l’actuació de les administracions. Vetlla per la bona governança de l’Administració Local i dels Ens que en depenen, com ara les empreses de recollida d’escombraries i de la neteja viària, actua com a supervisor i col·laborador de l’Administració local, amb l’objectiu d’ajudar a millorar-ne el funcionament.\nLa queixa s’ha de presentar per escrit, ha d’anar signada i ha d’incloure les dades personals:\n- Nom i cognoms, domicili, DNI i telèfon.\n- Explicació breu dels fets i dels antecedents que considereu oportuns\nInstància de reclamació a la Síndica de Greuges\nCompetències de la Síndica Municipal de Greuges,\nLa Síndica municipal de greuges pot intervenir en els casos que afecten els drets fonamentals i les llibertats públiques dels ciutadans i ciutadanes en l’àmbit de l’administració local:\nRetards indeguts o injustificats en l' actuació administrativa.\nErrors o arbitrarietats en l' aplicació de les normes legals o quan les normes no s' apliquin com cal.\nIncompliment, paralització o no execució des les resolucions adoptades per l' Ajuntament.\nNegativa per part de l' Ajuntament a facilitar la informació als ciutadans i ciutadanes que hi tenen dret.\nMotivació insuficient de les resolucions.\nI en general, davant de qualsevol actuació que impedeixi o dificulti l'exercici legítim dels drets constitucionals.\nLa Síndica de Greuges no pot intervenir en els següents supòsits:\nLa Síndica rebutjarà la tramitació de queixes i reclamacions que estiguin fora del seu àmbit d'actuació i específicament les següents:\nLes que es presentin de forma anònima.\nLes que no hagin acreditat la representació.\nLes que denotin una manifesta mala fé.\nLes que estiguin mancades de fonament, motivació o pretensió.\nLes que no vinguin motivades per l'actuació de l'Ajuntament de Sabadell o dels seus ens dependents.\nLes referides a actuacions que hagin estat objecte o estiguin pendents de resolució judicial.\nAquelles queixes o reclamacions que es presentin després d'un any a partir del moment en que l'interessat tingués coneixement dels fets objecte de les mateixes.\nLes de persones amb dependència funcional, laboral o contractual de l'Administració municipal en temes relatius a l'àmbit d'aquestes relacions.\nAdreça: Rambla, 69\nHorari: Dilluns, dijous i divendres de 8.30 a 14.30 h Dimarts i dimecres de 8.30 a 17 h ininterrompudament


El segon equip del Cúrling Puigcerdà busca l'ascens a Primera a Jaca - Regió7 :: El Diari de la Catalunya Central\nEl segon equip del Cúrling Puigcerdà busca l'ascens a Primera a Jaca\nEl Cúrling Puigcerdà anhela pujar cúrling puigcerdà\nEl Cúrling Puigcerdà anhela pujar\nAvui s'inicia a Jaca el Campionat d'Espanya masculí de Segona Divisió de cúrling. El segon equip del Club Cúrling Puigcerdà Pànxing, secció del Club Poliesportiu Puigcerdà, hi competirà amb l'objectiu d'assolir l'ascens a Primera Divisió, la màxima categoria estatal. L'entitat cerdana ja té, en l'actualitat, a un equip a Primera, però els responsables del Cúrling Puigcerdà voldrien consolidar dos equips a l'elit del cúrling estatal, com de fet ja tenen altres clubs, com el Barcelona Cúrling. Els dos equips que es classifiquin per a la final pujaran de categoria.\nL'estatal el disputaran sis conjunts. A més dels cerdans, hi prendran part el Harrikada Curlstore, el Harrikada Fundación Vital, el Harrikada Oreka IT, el Hielo Pisuerga i Los Compadres. El Cúrling Puigcerdà inicia la primera fase, aquesta tarda (15 h), enfrontant-se al Harrikada Curlstore. El sistema de competició estableix que tots els equips juguin contra tots en aquesta fase inicial, que determina els quatre equips que s'enfrontaran a semifinals.


bloGuejat: La mainadera\nPotser el desplaçament fins a Barcelona (Sants, en concret) limita una mica la seva disponibilitat però ... saps si encara cerca feina?\nMiss Carib 2005, vull dir.\nÔscar, espera't una mica i deixa que els que necessitem "urgentment" una noia tant competent també la puguem trucar!\nSalvador, passa les dades ara mateix!\nJo ja he parlat amb el gestor, Galderich, per agilitzar la paperassa de la Seguretat Social.\nEns podríem posar d'acord unes quantes cases ja que la conya puja un bon pico.\nNosaltres no necessitem mainadera ara, però segur que alguna altra feina a fer a casa li trobaria. Podem compartir despeses entre els tres. A veure si encara tinc el seu número de telèfon a algun lloc...\nmolt bo, per un moment pensava que l'havieu contractat i tu havies tingut una infidelitat...ai ai ai\nSort que tens una dona intel·ligent i amb sentit de l'humor. Tius sou com els xinesos: tots iguals ;P\n:-DDDD, em cau bé la teva dona. Jo hauria allargat una mica més l'estona de patiment.\nvaig veure en un programa de "redes" que efectivament està com un tren ajuda a obrir les portes a l'hora de trobar feina. De fet, suposo que tots plegats ja ho intuiem...\nJo sens dubte li hagués fet un segon càsting.....per acabar-me de convèncer de......\nI el nen, eh? Vareu preguntar-li al nen? Segur que hauria triat a la despampanant, haw, haw!\nVa, no m'enganyis...Et vas quedar amb el seu mòbil en un descuit de la dona i heu viscut una tòrrida història d'amor aquests tres anys...\nNo li passis al Galderich el mòbil, passa-me'l a mi!\nVeig molta crisi dels quaranta per aquí...\nJo em conformo amb la de la imatge. Es que em van els uniformes :D. Crisi, quina crisi?\nPer motius de salut ens ha deixat la Lucia, una jove, baixeta i esllanguida romanesa de tota confiança i amb una excepcional capacitat per a desendreçar llibreries...\nVia recomanacions, vam fer l'entrevista a "la nova", una ucraïnesa, madura i fibrada, que fa tota la fila d'una entrenadora de gimnàstica. "Sóc cara però eficient. El què d'altres fan en quatre hores, jo faig en dues i millor."\nCom deia aquell: "Profesional..., muy prefesional!"\nsegur que tenia molta experiència... en nens...\nAris, no seria molt sensat explicar-ho al blog, això!\nClidi, la culpa és vostra. Es que van provocando, oiga!\nRokins, pot ajudar i pot ser un problema. També s'ha demsotrat que si ets molt guapo/a ningú no et pren seriosament.\ngarbi24, un sense la dona davant, vols dir, oi?\nLeb, en aquell moment al nano només li interessaven els pits com més grossos millor, així que sé qui hagués triat!\nVeí, el número d'un personateg així té prou valor com per ser subhastat, no regalat!\nCarina, em temo que l'edat no ens canvia: abans i després dels 40 som igual!\nAlye, amb o sense uniforme, no farem diferències, oi?\nGirbén, al cap i a la fi el que interessa d'una persona és qeu faci bñe la feina per la qual la contractes. Tota la resta és prescindible... no?\njomateixa, en nens de totes les edats, segurament ;)


About: Julián López de Lerma Barahona\nJulián López de Lerma Barahona (Badajoz, 27 de febrer de 1987), és un futbolista extremeny que va jugar de centrecampista al Reial Club Deportiu Espanyol de Barcelona. Va desenvolupar la seva carrera futbolística a les categories inferiors del RCD Espanyol fins que a la temporada 2006-2007 va fer el salt al primer equip. La següent temporada va ser cedit al Sevilla Atlético fins en finalitzar la campanya. Des de llavors, s'ha tornat a reincorporar al primer equip de l'Espanyol.\nJulián López de Lerma Barahona\nJulián López de Lerma Barahona (Badajoz, 27 de febrer de 1987), és un futbolista extremeny que va jugar de centrecampista al Reial Club Deportiu Espanyol de Barcelona. Va desenvolupar la seva carrera futbolística a les categories inferiors del RCD Espanyol fins que a la temporada 2006-2007 va fer el salt al primer equip. La següent temporada va ser cedit al Sevilla Atlético fins en finalitzar la campanya. Des de llavors, s'ha tornat a reincorporar al primer equip de l'Espanyol. (ca)\nJulián López de Lerma Barahona (ca)\nfreebase:Julián López de Lerma Barahona


Com estalviar amb la factura de l'aigua? Mireu-ne el calibre\nEl tipus de comptador pot afectar quant es paga de manteniment i de quota bàsica\nLa factura de l'aigua és una de les que té afegits més recàrrecs, com ara taxes municipals o el cànon de l'ACA. Xavier Bertral\nBarcelonaAmb les recents pujades de la inflació, el preu de la llum i el del gas són els que estan acaparant més atenció dels ciutadans, però l’aigua també és un servei essencial amb una factura complicada d’entendre. Un dels principals factors que en dificulten la lectura és que, més enllà del consum d'aigua, s’hi afegeixen diversos recàrrecs, que inclouen des de taxes municipals i el cànon de l’aigua de la Generalitat fins al manteniment del comptador.\nUna altra diferència amb el gas i l’electricitat és que, en el cas de l’aigua, els consumidors no tenen on triar, ja que es tracta de monopolis municipals gestionats per una sola empresa a cada població. Cada ajuntament decideix com assegura el subministrament d’aigua al seu municipi: en alguns casos opten per externalitzar-lo a empreses privades i en d'altres —una minoria— es gestiona des d'una empresa pública. En el cas de la regió de Barcelona, és l’empresa Aigües de Barcelona (participada per l'Àrea Metropolitana de Barcelona però amb majoria de l'accionariat controlat per Agbar) qui gestiona l’aigua i, per tant, qui envia les factures als usuaris. En altres poblacions, per exemple, hi ha Sorea, que també forma part del grup Agbar, o Aqualia, filial de la constructora FCC.\nSigui com sigui, tant si es contracta l’aigua amb una subministradora pública com privada, una part del preu de la factura se'n va a pagar la conservació del comptador. En la majoria de casos, el comptador és propietat de l’usuari, que el paga quan l'hi instal·len a casa, juntament amb la resta de despeses de l'alta. Ara bé, el manteniment va a càrrec de la subministradora, que s’encarrega que estigui en bon estat per evitar fuites o altres avaries.\nAquest manteniment es cobra al consumidor a través de la factura i, igual que el preu de l’aigua consumida, varia segons el municipi. No obstant això, en tots els casos el cost del manteniment depèn del calibre que té el comptador: com més elevat és, més car és el manteniment.\nEl calibre del comptador es pot consultar a la mateixa factura de l’aigua, i per a un habitatge acostuma a ser de 13 o 15 mil·límetres, tot i que pot ser superior segons el municipi, l’habitatge i el subministrament necessari. Un element a tenir en compte quan es dona d’alta l’aigua d’un habitatge és assegurar-se que el calibre del comptador és l’adequat i que no és més gran del que tocaria, ja que aleshores es pagaria més sense cap necessitat. És per això que és recomanable parlar amb algun tècnic o arquitecte que pugui revisar què és el que toca.\nAquest calibre determina quant paguem pel manteniment del comptador, però en molts municipis també paguem per la quota de servei, que és el preu bàsic que s'abona mensualment independentment del consum —equivalent a la potència contractada en el cas de la factura de la llum—. Hi ha municipis que no fan distincions entre domicilis amb calibres de 13 o de 15 mil·límetres, però d'altres que sí que carreguen una quota més alta entre un i l'altre.\nA més, la quota de servei també depèn del cabal que es contracti, és a dir, la quantitat d’aigua que s’espera consumir. Aquesta dada també és diferent segons l’habitatge i, sobretot, segons el tipus d’electrodomèstics —per exemple, si la casa té rentavaixelles o no— i el nombre de lavabos que tingui.\nTaxes municipals i cànon\nLa factura de l’aigua pot incorporar altres elements aliens al consum, sobretot taxes municipals. El cas més conegut és el tribut de recollida de residus de l’Ajuntament de Barcelona (que se suma al de clavegueram). La capital catalana i altres municipis cobren aquest tribut a través de la factura de l’aigua. Així mateix, l’AMB també afegeix a la factura la taxa metropolitana de gestió de residus. És a dir, una factura a Barcelona conté fins a quatre taxes.\nA més, l’Agència Catalana de l’Aigua –que depèn de la Generalitat– inclou el pagament del cànon de l’aigua a tot Catalunya amb la factura. A aquests impostos cal sumar-hi també un 10% de l’IVA.\nFinances personals aigua factura Consum


Mediació Ciutadana | Ajuntament d'Olesa de Montserrat\nINICI > VIURE A OLESA > CIVISME I CONVIVÈNCIA > MEDIACIÓ CIUTADANA\nMediació ciutadana Campanya "Olesa entre tots més nostra"\nLa mediació ciutadana és un model de gestió de conflictes on dues o més parts enfrontades prenen protagonisme en la recerca de solucions, on s’escolta cadascun dels participants i s’arriba a solucions negociades i consensuades amb el compromís d’acomplir allò que es pacta.\nTot aquest procés està dirigit per un tercer neutral, el mediador o la mediadora, orientat cap a la consecució d’un acord satisfactori per a les parts, tot respectant els seus interessos i les seves diferències.\nLa mediació, a diferència d’altres sistemes de resolució de conflictes, defugint paternalismes, fa que la responsabilitat dels acords presos recaigui en les parts, fent-les protagonistes en la solució del seu conflicte. Durant el procés de mediació es treballa perquè la relació entre les parts no sigui jeràrquica, sinó de col·laboració i d’interdependència en l’elaboració pactada dels acords.\nLa mediació ciutadana és un recurs que té en compte les persones i que permet, davant d'altres procediments, reduir els riscos econòmics, emocionals i d’inversió de temps.\nTipologia de conflictes que atén el servei de mediació:\nConflictes veïnals (sorolls, neteja, mals entesos, animals, instal·lacions, humitats, etc.)\nConflictes comunitaris (problemes que involucrin tota l'escala d'un edifici)\nConflictes de barri o relacionats amb l’espai públic (entre diferents edificis o en relació a espais comuns, bars, locals comercials, etc.)\nConflictes educatius: Originats a l’àmbit educatiu (escoles, instituts, bullying escolar)\nConflictes amb/entre joves.\nConflictes familiars: inter-generacionals, separacions i divorcis, herències, conflictes avis-fills.\nConflictes d’activitats econòmiques: lloguers, consum.\nConflictes associatius: Originats en el si d’una associació, o entre vàries entitats, o entre entitats i ciutadans/nes.\nÀmbit de les prestacions substitutòries, en relació a mesures reparadores\nTots els dilluns i dimecres de 10.00h a 14.30h i de 15.30h a 19.00h.\n(Durant el mes d'agost el servei romandrà tancat)\nC. Salvador Casas, 26\nDe dilluns a dissabte de 10 h a 13 h i de 17 h a 21 h\nDiumenges, festius i vigílies de festius de 12 h a 14 h i de 17 h a 20 h\nPDF - Díptic servei de mediació 2016


R4R | Estrategies de reciclatge | Sistemas Medioambientales\nR4R | Estrategies de reciclatge\nEl projecte Regions per al Reciclatge (R4R) permet la comparació real en actuacions en matèria de residus entre ciutats i territoris europeus.\nRegions per al Reciclatge (R4R) és un projecte europeu de 3 anys de durada, que finalitza aquest 2014, i que té l'objectiu de millorar les actuacions de reciclatge dels seus socis mitjançant les comparacions reals de material reciclat i l'aplicació de bones pràctiques. El R4R implica a 13 socis Europeus (entre els quals hi ha la Agència de Residus de Catalunya) que desitgin compartir i intercanviar les seves experiències sobre el reciclatge de residus urbans. Territoris locals i regionals europeus comparteixen el mateix marc i objectius, però, han dissenyat diferents sistemes de gestió de residus que porten a diferents interpretacions, el que fa molt útil la seva comparació.\nDesprés de tres anys, el projecte R4R de les Regions per al Reciclatge ha definit una metodologia comuna que permet la comparació real de les actuacions en matèria de residus entre ciutats i territoris europeus, identificant, compartint i posant en pràctica bones pràctiques de recollida selectiva i reciclatge, així com una aplicació informàtica que reuneix tots aquests instruments.\nEl projecte R4R ha desenvolupat una metodologia que es basa en les quantitats de residus destinades a reciclatge (abreujada AT) i que aportarà un lloc més precisa per comparar diferents territoris d'Europa. La metodologia AT és compatible amb les exigències d'Eurostat i de l'EEA (Agència Europea de Medi Ambient) en termes de presentació d'informes i clarifica algunes qüestions de càlcul: fins a la data, la Comissió Europea ha autoritzat quatre mètodes de càlcul per informar de les ràtios de reciclatge de RSU, pel que qualsevol comparació real resulta impossible. Actualment es debat pel nou "paquet de mesures d'economia circular" proposat per la Comissió. La metodologia AT és una solució ja que ofereix un mètode de càlcul únic.\nL'aplicació en línia R4R permet a les autoritats locals i regionals:\nComparar dades amb territoris de característiques similars (densitat de població, clima, marc socioeconòmic, etc.) seguint la mateixa metodologia.\nTenir accés a bones pràctiques que ajuden a aconseguir resultats significatius pel que fa a reciclatge.\nRealitzar el seguiment al llarg del temps per avaluar l'evolució i les tendències.\nEls socis del R4R han presentat unes 40 bones pràctiques i algunes d'elles inclouen instruments legals (crear polítiques de disposició i d'incineració), instruments econòmics (taxes o sistemes de pagament per pes o volum), instruments tècnics (utilització de punts nets fixos o mòbils o la recollida selectiva de fraccions específiques com els bioresidus, envasos o residus perillosos), i campanyes de comunicació dirigides a tots els ciutadans o sectors més concrets.\nEls resultats del projecte van ser presentats durant la conferència final a Sofia i tant l'Agència de Residus de Catalunya com la de Flandes incloure l'AT en el conjunt d'indicadors utilitzats per mesurar les actuacions de reciclatge a les seves regions respectives.\nVeure informe R4R novembre 2014


CARTA PER A LA PAU I LA RECONCILIACIÓ\n29 Setembre 2005 - Referèndum per a la "Carta per a la Pau i la Reconciliació" que va proposar el President Bouteflika per garantir l'amnistia a les Forces de Seguretat i als islamistes insurgents. El Govern algerià va plantejar la funció de la Carta com a necessària per passar pàgina a més d'una dècada de conflicte al país.\nLa participació en el referèndum va ser, segons fonts governamentals, d'un 79%, i el resultat final va ser d'un 97% d'algerians i algerianes que van pronunciar-se a favor del SÍ. No obstant això, en algunes regions la participació va ser molt baixa (Cabília 11%). De totes maneres, les dades facilitades pel govern algerià han estat posades en dubte per molts periodistes internacionals desplaçats a la zona i pels partits polítics algerians de l'oposició.\nL'oposició va criticar aquesta Carta i va boicotejar el referèndum perquè el va considerar un intent de Bouteflika per augmentar la seva popularitat i el seu poder, a més de voler intentar fer desaparèixer crims del passat comesos per l'Exèrcit i les Forces de Seguretat que a la Carta són lloats i definits com a "defensors de les Institucions del país durant el conflicte". A més, va reclamar, i encara reclama, la justícia i la veritat sobre totes les violacions dels drets humans comeses pels uns i pels altres.\nFinalment, i mitjançant el Decret de realització de la Carta per a la pau i la reconciliació nacional, aquesta va ser aprovada el 27 de febrer de 2006.\n- Principals punts de la Carta:\n- La Carta finalitza els processos judicials per a tots aquells que van deixar les armes en 1999 amb la Llei de Concòrdia Civil, i tots aquells que les deixin en aquest moment.\n- No inclou a aquells involucrats en massacres, violacions o que van fer esclatar bombes en llocs públics.\n- Rebutja les acusacions contra les Forces de Seguretat com a responsables de la desaparició de milers d'algerians.\n- Proporciona reparacions per a les famílies dels desapareguts.


Ser escolapi.: 2018\nUn camí molt escolapi\nA la Revista de Pastoral Juvenil. editada per l'Escola Pia, trobem la història d'un camí molt escolapi: el Camí de Calassanç. Una proposta esportiva, històrica i cultural, però sobretot espiritual. El Camí de Calassanç és una proposta per trobar-se amb Calassanç i amb un mateix. L'article ens ho explica amb tot detall. T'hi animes?\nPublicat per Escolapis a 1:22 Cap comentari:


DHTML - Viquipèdia, l'enciclopèdia lliure\n(S'ha redirigit des de: HTML dinàmic)\nUna pàgina en HTML dinàmic és qualsevol pàgina web en la que els scripts en el lloc del client canvien l'HTML del document, després que aquest hagi estat carregat completament, la qual cosa afecta l'aparença i les funciones dels objectes de la pàgina. La característica dinàmica del DHTML, per tant, és la forma en què la pàgina interacciona amb l'usuari quan l'està observant, sent la mateixa pàgina per a tots els usuaris.\nEn contrast, el terme més general "pàgina web dinàmica" l'utilitzem per fer referència a alguna pàgina específica que és generada de manera diferent per a cada usuari, en cada recàrrega de la pàgina o per valors específics de variables d'entorn. Aquest terme no ha de ser confós amb el de DHTML. Aquestes pàgines dinàmiques són el resultat de l'execució d'un programa en algun tipus de llenguatge de programació en el servidor de la pàgina web (com per exemple ASP.NET, PHP o Perl), el qual genera la pàgina abans d'enviar-la al client, o bé de l'execució en la part client d'un codi que crea la pàgina completa abans que el programa client (usualment, un navegador) la visualitzi.\nEl DHTML permet als llenguatges de script canviar les variables del llenguatge de definició d'una pàgina web, que a la vegada afecta a l'aparença i funció d'un altre mode d'HTML contingut de la pàgina "estàtica", després que la pàgina s'hagi carregat completament i durant el procés de visualització. Així, la característica dinàmica d'DHTML és la forma en què funciona mentre que una pàgina es veu, no en la seva capacitat per generar una pàgina única amb cada càrrega de la pàgina.\nEn canvi, una pàgina web dinàmica és un concepte més ampli, que abraça qualsevol pàgina web generada de forma diferent per cada usuari, l'aparició de càrrega, o valors de les variables específiques. Això inclou pàgines creades per scripting pel canto del client, i les creades pel script per part del servidor (com PHP, Perl, JSP o ASP.NET) quan el servidor web genera contingut abans d'enviar-lo al client.\nEntre els usos més habituals del DHTML estan el fer menús desplegables, imatges que canvien al passar el cursor per sobre d'elles, objectes en moviment, botons que permeten desplaçar el text que s'està mostrant, textos explicatius que apareixen al situar el cursor sobre certes paraules clau, cronometres, etc.\nUn altre ús interessant d'aquesta tecnologia és la creació de jocs d'acció que utilitzen el navegador web per a funcionar, encara que tradicionalment aquest tipus de desenvolupaments han estat complicats a causa de les diferències en el llenguatge i les característiques suportades pels diferents navegadors existents. Recentment els navegadors més populars han començar a suportar estàndards comuns, com el DOM, la qual cosa ha facilitat molt la creació d'aquest tipus d'aplicacions.\nEl DHTML permet als autors agregar efectes a les seves pàgines difícils d'aconseguir. En poques paraules: el llenguatge de seqüències de comandos està canviant DOM i estil. Per exemple, el DHTML permet:\nAnimació de text i imatges en el seu document, moure de forma independent cada element des de qualsevol punt de partida per a qualsevol punt final, després d'un trajecte predeterminat o un seleccionat per l'usuari.\nIntegrar un ticker que actualitza automàticament el seu contingut amb les últimes notícies, cotitzacions de borsa, o altres dades.\nUtilitzar un formulari per captar l'entrada de l'usuari, i després processar, verificar i respondre a les dades sense haver d'enviar les dades al servidor.\nIncloure rollovers o menús desplegables.\nObtingut de «https://ca.wikipedia.org/w/index.php?title=DHTML&oldid=20820421»\nDarrera modificació: 27 feb 2019 a les 13:21


Targeta abonament | Ajuda | Hipercor\n1 temas en aquesta secció\nQuè és la Targeta Abonament?\nEt lliurarem una Targeta Abonament en retornar un article a un centre comercial. El PIN està indicat a la targeta i el saldo te’l facilitarem quan te la lliurem.\nTrobaràs el PIN a l'anvers o el revers de la targeta, ocult en un "rasca".\nSi la teva targeta regal/abonament no té PIN, significa que només pots bescanviar-la a centres comercials. Si vols fer una compra en línia, has d'anar a un centre perquè te la substitueixin per una targeta amb PIN. Disculpa les molèsties.\nPots pagar amb una o algunes (fins a 10) targetes abonament qualsevol compra realitzada a les nostres pàgines web, exceptuant les categories següents: matalassos, mobles (a mida o personalitzats), aire condicionat, flors i regals i supermercat. La Targeta Abonament no es pot utilitzar per a compres de productes digitals.\nSi l’import de la teva comanda és superior al saldo de la Targeta Abonament, ens has de facilitar un altre mitjà de pagament per a l’import restant.\nSi entre el moment en què tramites la comanda i el moment en què la reps has gastat el saldo de la Targeta Abonament, se’t cobrarà l’import complet en l’altre mitjà de pagament indicat.\nEn cas que la comanda sigui anul·lada, es reintegrarà l’import a la Targeta Abonament que has utilitzat per a la compra. És imprescindible, per tant, que conservis la Targeta Abonament fins a un mes després de rebre la comanda.\nTemes d'ajuda: Targeta abonament


Adif i Renfe portaran a Fiscalia els talls a Rodalies com els de Mataró durant la vaga del 8-N\nMobilitat // 13/11/2017 - 09:14h\nLes empreses públiques reclamaran pels danys associats i exigiran que s'identifiquin els responsables de les accions\nAturada dels trens a Mataró. Foto: Comitè de Defensa de la República\nAdif i Renfe han anunciat que, durant els propers dies, presentaran denúncies davant la fiscalia pels fets succeïts a les estacions i a les infraestructures ferroviàries durant la vaga general del passat 8-N a diferents punts del país, entre ells a Mataró. En un comunicat, les dues empreses públiques han assegurat que preveuen reclamar pels danys associats als fets, i han afegit que presentaran proves documentals com gravacions i imatges per tal d'identificar els presumptes responsables d'aquestes accions. Adif i Renfe recorden que les mobilitzacions van provocar "greus" perjudicis als viatgers i al trànsit de trens. En total, com a conseqüència de les mobilitzacions, es van veure afectats més de 10.000 viatgers dels serveis d'alta velocitat i 150.000 a Rodalies, als quals les companyies preveuen indemnitzar.\nS'haurien pogut produir incidents "d'imprevisibles conseqüències per la integritat dels viatgers"\nEn el cas de Mataró, el passat 8 de novembre alguns manifestants van accedir a la via a l'estació de Rodalies quan passaven pocs minuts de les set del matí i van obligar a interrompre el servei. També es van registrar a les estacions de Montcada-Bifurcació, Sant Vicenç de Castellet. Montcada i Reixac, Mataró, Blanes, Reus, Ulldecona, Tarragona, Borgonyà i Flaçà, entre d'altres punts. Al servei d'alta velocitat, els principals perjudicis es van derivar de la suspensió del trànsit de trens entre les estacions de Camp de Tarragona i Figueres-Vilafant per l'ocupació de les vies a les estacions de Barcelona-Sants, durant més de quatre hores, i Girona, on la invasió es va allargar més de dotze hores.\nConseqüències dels incidents\nSegons Renfe i Adif, es van registrar perjudicis als usuaris a causa dels retards derivats de la presències de manifestants a les vies, i situacions "de greu risc" per a la circulació de trens per la col·locació d'obstacles per part dels manifestants que, segons les empreses públiques, haurien pogut produir incidents "d'imprevisibles conseqüències per la integritat dels viatgers".\nI qui els portarà a ells a fiscalia, quan cada dia els trens arriban tard, els maquinistes fan anar el tren a pas de tortuga o quan arriben a una estació et fan vaixar dien que s'espatllat el tren i ningú s'anadonat.\nEsther, 14/11/2017 - 10:06h


Ibiza LGTBI | Portal oficial de turismo LGTBI de Ibiza | Gastronomia\nEivissa és un dels indrets que ofereix la possibilitat de descobrir sabors del món: des de la cuina tradicional d’interior fins a les elaboracions típiques eivissenques, passant per totes les varietats de cuina fusió i “mediterrasian”, incloent-hi asiàtics, italians, àrabs, francesos o japonesos.\nLa millor matèria primera se serveix a restaurants a la vora del mar, sota pagodes balineses, a haimes o a hotels i restaurants envoltats de palmeres, obres d’art i glamur. La innovació i la qualitat dominen l’oferta gastronòmica de l’illa. Arrossos, plats amb au o xai, guisats, peixos al forn i pastisseria formen part de l’arc de Sant Martí hedonista que ofereix Eivissa.\nEls restaurants tenen, a més, un valor afegit: l’oportunitat d’assaborir aquests plats en entorns únics, amb els peus sota la sorra i el so de les onades de fons, als intricats carrerons de la ciutadella o a antigues cases de pagès al bell mig del camp. L’illa té una gran varietat de restaurants de qualitat extraordinària que ofereixen cuina hindú, asiàtica o mediterrània, però també cal tastar els plats tradicionals d’Eivissa, com l’arròs a la marinera, el bullit de peix o la borrida de ratjada. Per als qui prefereixen carn, cal descobrir l’arròs de matances, la frita de porc i el sofrit pagès.\nLa pastisseria eivissenca també és deliciosa. Per exemple, el pastís elaborat a base de formatge de cabra i ovella i menta (flaó) o un púding d’ensaïmades, llei i ou conegut com a greixonera. A més, a la major part dels restaurants serveixen els vins de la terra i les bodegues de l’illa obren les seves portes als visitants.\nLa indústria artesana posa a l’abast del viatger el millor record que es pot endur de l’illa, com l’oli d’oliva verge o la mel, passant pels licors, com les famoses herbes eivissenques o el palo, sense oblidar altres productes com formatges, sobrassades i diversos embotits, ametlles o figues seques.


BTT: Ruta circular Manresa\nSábado, 25 de Enero de 2020 de 08:00 a 18:00h.\nViernes, 24 de Enero de 2020 a las 17:00h\nManresa -Sant Joan de Vilatorrada-Collbaix-La Torre-Fals-Rajadell-Font de la Girada-Gorg Blau-Suanya- Manresa\nSortim de Manresa de pla pel camí de Joncadella tombem a l'esquerra baixant cap a la Torre del Riera i creuem el Cardener entrant a Sant Joan de Vilatorrada, creuem el poble i anem a buscar un caminet que amb alguna rampa forta ens puja als plans de Santamarta. Planegem una mica i agafem el camí que puja pel darrere del Collbaix que amb una continuada pujada ens deixa a dalt l'altiplà.\nComencem a baixar per la pista que porta a la carretera de Rajadell però que deixem per un camí que més endavant va a parar a un sender, on haurem de baixar en un graó. El sender ens retorna a la pista que seguim una mica per tombar a l'esquerra cap a la Torre. Seguim baixant pel camí fins arribar a Fals on farem un repetjó pels carrers del poble. Per pla i baixada entrem a Rajadell per l'Estació.\nMarxem de l'Estació per carretera de Rajadell, passem de llarg i anem a creuar la riera de Rajadell uns centenars de metres més avall. S'acaba la baixada i ens comencem a enfilar per els pendents de la baga del Puig. Arribats al punt més alt comencem a baixar, amb algun pujador entremig, fins que travessem altre cop la riera de Rajadell.\nLa pista ampla on hem anat a parar va baixant molt suaument i la deixem on la riera fa un gran meandre tot travessant-la. Seguim un camí que va entre la riera i un camp fins que es va estrenyent i esdevé sender, una mica abans d'arribar a la font de la Girada. El sender juganer va baixant paral·lel a la riera per la riba dreta fins que en un punt decidim creuar-la i agafar el camí del Suanya.\nAra el camí marxa a la vora esquerra de la riera de pla fins a arribar al pont que ens portaria al bosc del Suanya, que no creuem, on comença a pujar per la pista enquitranada, després d'una entrada amb força pendent se suavitza i anem passant per una esquitxada de cases de pagès. A cal Palomes deixem la pista i tombem a l'esquerra per un caminot que puja al Pla de la Mina.\nAnem a creuar la C-25 per un pas elevat i tombem a la dreta per agafar un corriol que s'acaba una mica abans d'entrar a Sant Joan de Vilatorrada. Creuem el poble per anar a buscar el pont que creua el Cardener i desfem el recorregut que hem fet a l'inici per tornar a Manresa.\nDURADA DE LA RUTA TOT EL DIA (acabarem aprox 16.00 h)\n* menjarem a mig de la ruta portar menjar i com a mínim un litre d'aigua\n* 36 km i 870 m desnivell\nCal ser autònom, portar el material adequat per la sortida i tenir la preparació física adient a l'activitat.\nMotxilla d’hidratació o bidons i menjar (entrepà, barretes, gels)\nRoba per canviar-se després de l’activitat.


Un home de 41 anys i veí de les Planes d'Hostoles mor als túnels de Bracons després d'impactar frontalment contra un camió - Olot TelevisióOlot Televisió\nUn home de 41 anys i veí de les Planes d’Hostoles mor als túnels de Bracons després d’impactar frontalment contra un camió\nRedacció - Sant Pere de Torelló - Publicat a les 09:08h\nUn veí d’Olot resident a Les Planes d’Hostoles va morir ahir a la nit en un accident de trànsit als túnels de Bracons. L’incident es va produir a l’alçada de Sant Pere de Torelló, quan es va produir un xoc frontal entre el vehicle i un camió que circulava en sentit contrari per causes que es desconeixen.\n(FOTOGRAFIA: elnou9.cat – Arnau Jaumira) Nou accident mortal en dues setmanes a la C-37, l’eix Vic-Olot: la víctima és un olotí resident a Les Planes d’Hostoles, Ramon V.R., de 41 anys, que va morir a resultes del xoc frontal entre el seu vehicle i un camió que circulava en sentit contrari. El Servei Català de Trànsit va rebre l’avís d’un incident a l’alçada de Sant Pere de Torelló, quan passaven pocs minuts de les nou de la nit. Tot i que se’n desconeixen les causes, els primers indicis apuntarien que el conductor del turisme s’hauria desviat del seu carril, fins impactar contra el camió, i els serveis d’emergència no van poder evitar la seva mort a la mateixa via. Al seu torn, el conductor del vehicle pesant de bestiar va resultar ferit menys greu, i va ser traslladat a l’Hospital de Vic. La incidència va mobilitzar set patrulles dels Mossos d’Esquadra, quatre dotacions dels Bombers de la Generalitat i tres ambulàncies del Servei d’Emergències Mèdiques. Segons el mateix organisme de trànsit, la circulació es va tallar al tram de l’accident fins poc després de les dues de la matinada.\nL’Ajuntament de les Planes d’Hostoles ha convocat aquest divendres al matí un ple extraordinari per decretar tres dies de dol oficial per la mort de Ramon V. R. Des d’aquest mateix divendres al migdia fins diumenge a la nit el consistori ha suspès totes les activitats programades per aquests dies i les banderes onegen a mitja asta. El comunicat s’ha fet públic a través del compte de Twitter e l’ajuntament del poble.


Els ratpenats no tenen un niu estable, i migren sovint als boscos del Pla de l'Estany.\nInvestigadors de la UAB agafen mostres biològiques de ratpenats que s’alimenten a l’Estany\nL’estudi obrirà línies de recerca sobre l’estat de salut dels ratpenats i possibles malalties que podrien contreure.\nUn equip d’investigadors de la Universitat Autònoma de Barcelona (UAB) han aconseguit prendre, per primer cop, mostres biològiques de ratpenats de la Garrotxa. Ho han fet a la Fageda d’en Jordà, a on aquestes bestioles tenen diversos nius.\nPer prendre aquestes mostres, calia atrapar un exemplar de ratpenat, que es va trobar en una de les 20 caixes niu que hi ha instal·lades al Parc Natural de la Zona Volcànica de la Garrotxa. Es tracta del ‘Nyctalus leisleri’, un ratpenat de mida petita que és el més comú als boscos catalans.\nUn cop capturat, els investigadors universitaris van procedir a extreure-li mostres de sang així com restes de saliva, pèl i mostres rectals amb l'ajuda de bastonets. En declaracions a l’Agència Catalana de Notícies, l'investigador del Servei d'Ecopatologia de Fauna Salvatge de la UAB, Òscar Cabezón, ha detallat que és rellevant estudiar els ratpenats perquè són el mamífer més amenaçat d’Europa. A més, ha explicat que no se sap gaire res de quines malalties poden contreure, una cosa que aquesta recerca intentarà trobar.\nL’objectiu de les mostres que s’han extret del ratpenat és conèixer quin és l’estat de salut de l’exemplar, però també quina és la biologia dels ratpenats catalans per comprendre quines malalties poden contreure. Avenços en aquesta línia permetrien conèixer més aquests animals i, també, emprendre mesures per conservar-los millor.\nAquest juny s’ha confirmat una dada sobre com s’aparellen els ratpenats gràcies al fet que s’ha capturat una femella prenyada de nòctul gros de la Fageda. Tal com ha detallat un dels investigadors del Centre Tecnològic Forestal de Catalunya, Jordi Camprodon, s’ha trobat aquest exemplar, anellat el 2016, a Vesinh de Leveson (Occitània), cosa que confirma que que les femelles passen l’hivern i s’aparellen a Catalunya i, llavors, emigren al centre d’Europa a partir de la primavera.\nDes del 2010 s'han censat una cinquantena d'exemplars a la Fageda i dos cops a l'any es fa un seguiment de les caixes-niu que hi ha instal·lades. Gràcies a aquest treball s'ha descobert que els ratpenats canvien sovint de refugi. Fa uns anys es va saber que aquests ratpenats baixaven a l'Estany i als boscos del Pla de l’Estany per alimentar-se.\nTAGS: ratpenat, estany


Actualització dels casos de zika a Catalunya - Sala de premsa. Generalitat de Catalunya\nActualització dels casos de zika a Cataluny...\nActualització dels casos de zika a Catalunya\nEl Departament de Salut i l’Hospital Universitari Vall d’Hebron han informat aquesta tarda de l’evolució d’un cas d’infecció per virus zika dels que se segueixen en aquest centre barceloní. En concret, es tracta del d’una dona que aquest matí ha donat a llum un nadó que presenta microcefàlia. Segons ha explicat el Cap del Servei de Neonatologia de l’hospital, Félix Castillo, el nounat presenta un perímetre cranial baix, però es troba clínicament estable, té les constants vitals normals i no requereix reanimació ni cap altre suport específic ni suplementari. El metge ha afegit que el nadó serà sotmès a la resta d’exploracions complementàries, tot assegurant que per ara és impossible predir les conseqüències a llarg termini que pugui causar-li aquesta afectació. Per la seva banda, la Cap del Servei d’Obstetrícia del mateix hospital, Elena Carreras, ha informat que el part, per cesària, s’ha desenvolupat sense complicacions i que l’estat de la mare evoluciona favorablement.\nA banda d’aquest cas, i segons ha indicat el secretari de Salut Pública, Joan Guix, altres 5 dones gestants infectades per zika ja han donat a llum a Catalunya en els darrers mesos, en parts que s’han desenvolupat amb normalitat i sense complicacions posteriors en mares i nadons des del naixement fins a l’actualitat. En total, des de l’1 de gener s’han registrat a Catalunya 91 casos d’infeccions, en 24 homes i 67 dones, 21 de les quals són gestants (aquesta darrera xifra ja inclou les 6 dones que han donat a llum fins ara). En tots els casos es continua aplicant el protocol d’atenció a dones embarassades que han estat en situació de risc per contraure el virus zika. Aquesta guia d’actuació implica fer un seguiment exhaustiu d’aquestes gestants, però també dels seus nadons després del part.\nEl total de 91 casos d’infeccions per aquest virus són importats i, a data d’avui, a Catalunya no s’ha produït transmissió autòctona.\nCom evitar les infeccions\nPer evitar que les dones embarassades puguin infectar-se de zika, es reitera el consell de no viatjar a les zones endèmiques (principalment països del Carib, d’Amèrica del Sud i d’Amèrica Central, així com d’Àfrica) i, en cas de fer-ho, aplicar els repel·lents adequats a la pell i utilitzar peces de roba de colors clars, de màniga llarga i que cobreixin la major part de la superfície del cos.\nAmb tot, també és convenient que les dones que hagin estat en algun dels països de risc siguin sotmeses a una anàlisi de sang per detectar la presència d’anticossos contra el virus del zika, independentment de si presenten símptomes. A més, si la parella de la dona embarassada ha viatjat a aquests països també es recomana l’ús del preservatiu durant la gestació com a mètode per evitar transmetre la infecció.\nEs transmet principalment per la picada de mosquits del gènere Aedes. Els casos acostumen a resoldre’s sense complicacions greus. Les infeccions asimptomàtiques són freqüents i s'estima que només 1 de cada 4 infectats desenvolupa clínica.\nFins a 2007 només s'havien descrit casos esporàdics en alguns països d'Àfrica i Àsia. No obstant, en l'última dècada s'ha expandit a nous territoris donant lloc a brots epidèmics en diverses illes del Pacífic. Durant el 2015 s'ha detectat transmissió autòctona del virus en diversos països d'Amèrica Llatina que s’associa a un increment en el nombre d’alteracions neurològiques en nadons


Ruta dels avets de Nadal – Tortosa Més\nQue aquest 2020 difícil i incert no ens deixi perdre la il·lusió per aquesta època de l’any\nDe ben segur que coneixeu aquell personatge fictici anomenat Grinch, creat pel doctor Seuss, a qui no agradava el Nadal i que es dedicava a dur a terme diferents plans per poder robar-lo perquè ningú pogués celebrar aquests dies festius. Doncs qui ens havia de dir, després del Nadal anterior, que aquest personatge es materialitzaria en forma de virus anomenat coronavirus, obligant-nos a plantejar uns Nadals diferents.\nVeient que la covid-19 ens feia sentir fora de lloc, i per tal d’evitar la pèrdua d’il·lusió dels més petits de la casa, la federació de comerç, serveis i hostaleria, un cop més, els va voler fer partícips i protagonistes d’aquest Nadal, que es diferencia de la resta.\nAixí doncs, els xiquets i xiquetes de Tortosa es van convertir en artistes per decorar els avets que presideixen les portes dels comerços associats de la ciutat. Els infants de les escoles de la ciutat van treure foc als seus colors per fer que les decoracions que Tortosa més va fer arribar a les escoles, siguin les més boniques i especials.\nQue aquest 2020 difícil i incert no ens deixi perdre la il·lusió per aquesta època de l’any, una de les més esperades pels més petits de les cases. No deixem que aquesta pandèmia sigui el Grinch que ha vingut a robar-nos el Nadal.\nAquest Nadal, sigues més! Fem Més que un Nadal.


BONES IMPRESSIONS: El dia després\nJo vaig estar a la manifestació i em vaig moure bastant. I per tant no tinc una sola visió de la mani. La primera conclusió coincidim, èxit rotund. El clam independentista hi era en alguns moments de la mani i no en altres. I això és bo. Trobo bé que l'independentisme es pugui expressar sense manies i que guanyi terreny, però altre gent també hi era sense voler saber res de l'indpendentisme,i això també està bé. De dissabte tots hem de treure lliçons i anar movent fitxes.\n3 de desembre de 2007, a les 11:03\njo també vaig estar en diferents punts de la mani, de fet amb els que em vaig moure menys va ser amb els d'ERC, perquè volia tantejar les diferents plataformes que hi anàven com "CatalunyaAcció". Tret de alguns sectors, entre ells el d'ICV, el clam independentista va ser majoritari. Aquesta no és només una opinió meva; és una opinió compartida amb molta gent que hi va anar i amb els opinadors de premsa habituals. Per tant, si que hem d'aprendre lliçons tots sense excepció, però el que està clar és que la desafecció amb Espanya és manifesta.\n3 de desembre de 2007, a les 15:04\nQue existeix desafecció amb Espanya és obvi i es va expressar. Jo sols plantejo que no era el mateix clam arreu de la manifestació i no parlo del grup d'ICV perquè no els vaig veure. La premsa és cert que ho ha destacat, sobretot l'espanyola. És lògic valorar que augmenta l'independentisme, però una de les gràcies de la manifestació de dissabte precissament era que era molt més transversal. Si realment volem fer pressió i transformar la relació amb Espanya prioritzem que tothom estigui al carrer i no tan les "etiquetes" dels que hi sortim.\n4 de desembre de 2007, a les 9:35


Trifàsic de Baileys: abril 2014\nSpaguetti con gamberi e zucchine\nAquesta recepta la dedico a la Dani!!! Italiana que cuina com els àngels. Pocs plats he tastat teus, però de moment, em tens guanyada!!\nAquest plat ens el va cuinar per sopar durant un comiat de soltera d'una amiga.\nTan fàcil, tan bo, que el vaig haver de repetir a casa i, com no, compartir amb vosaltres una recepta típicament italiana: espaguetis amb gambes i carbassó!\n- 200 g d'espaguetis o tallarines\n- 200 g gambes pelades congelades (maques eh...no em sigueu garrepes)\n- 3-4 bitxos (al gust)\n1. Posem oli a una paella i afegim dos grans d'all aplastats i uns quants bitxos secs, al gust de cadascú.\n2. Quan es comencin a daurar afegim el carbassó tallat i deixem coure 5 minuts, amb una mica de sal.\n3. Un cop el carbassó està daurat afegim les gambes i saltajem el conjunt uns 3 minuts. Reservem.\n4. Coem els espaguetis, com sempre fem. Escorrem i els afegim a la mescla d'alls, carbassó i gambes (vigileu de treure els bitxos no fos cas que algú se'ls empassés sencers).\n5. Saltejem 2 minuts més i apa....\nQui vulgui posar-se formatge ja sap que sempre és benvingut!\nPublicado por Roser Font en lunes, abril 28, 2014 23 comentarios:\nLa meva primera mona de Pasqua de mantega i crema, posats a engreixar-nos, ho fem bé!\nAvui us parlaré una mica de la meva experiència amb les mones.\nMai he fet una mona de Pasqua tradicional, ni tan sols la contemporànea, la de mantega.\nFa uns anys, a Martorell, hi havia una pastisseria, cal Gomà, on feien els millors pastissos, postres,....del món! De fet, per Pasqua (crec recordar que el divendres sant) venien unes galetes amb formes (de gall, escala, clau....) que mai més he tornat a veure ni a tastar, i que trobo tant i tant a faltar! Era la meva i única pastisseria preferida.\nPerò van tancar, i res va ser el que era. Els pastissos de les altres pastisseries no han arribat a tenir el nivell de cal Gomà, ni en les mones, ni les coques morenes, ni els xuixos ni els croissants (aquest estiu passat, però, vaig anar a Niça de viatje i en un bar els vaig trobar!! Tenien el mateix gust, i em va fer tanta il·lusió que me'n vaig comprar un altre pel camí de tornada, per dinar!)\n...que em desvio. El que deia, que cap altre mona ha estat el què eren aquelles mones de mantega i atmetlla caramelitzada de cal Gomà.\nAixí que, al final, he decidit fer la meva pròpia mona de Pasqua, al meu gust, ben ben "marrana", perquè ja que ens hi posem, que porti de tot!\n- 125 g farina normal\n- 1 culleradeta petita de llevat\n- 200 g mantega en pomada\n- 30 g aigua\n- 250 g llet\n- 2 rovells d'ou de gallines feliçes\n- vainilla per aromatitzar\n- 4 cullerades d'atmetlla en daus sense torrar\n- Una cullerada de sucre\n- Ous de Pasqua\nEl que vulgueu!!\n1. Fem la crema pastissera, afegint tots els ingredients dins un cassó i triturem bé. Encenem el foc i remenem constantment amb unes varetes fins que la crema s'espessi. Retirem i reservem (si el volem guardar a la nevera aniria bé que deixessiu paper film directament en contacte amb la crema).\n2. Pel pa de pessic, batem bé els ous amb el sucre, fins que ens quedi una emulsió blanca i ben espumosa. Hi afegim la farina (juntament amb la mica de llevat) en dos cops i ho incorporem amb l'ajuda d'una espàtula. Ho afegim a un motlle de 18 cm de diàmetre i ho coem al forn preescalfat a 200ºC durant 20-25 minuts (heu de fer la prova de l'escuradents per saber que ja està cuit).\n3. Per la crema de mantega. Posem un cassó al foc amb aigua i el sucre. Un cop ha arrencat el bull deixem refredar. Seguidament afegim l'almívar a la mantega en pomada i amb l'ajuda d'unes varetes anem remenant fins formar una crema de mantega ben dolçeta i espessa. Reservem.\n4. Per les atmetlles, posem el sucre en una paella i les atmetlles. Anem remenant fins que el sucre es desfaci i envolti les atmetlles que quedaran caramelitzades i delicioses.\n5. Muntem la mona. Tallem el pa de pessic per la meitat i hi afegim una mica de crema de mantega i una mica de crema pastissera. Cobrim amb l'altre part del pa de pessic i hi afegim la resta de mantega, pels voltants i per la superficie, i la resta de crema per la superfície. Ho cobrim tot amb l'atmetlla cruixent i ho decorem com vulguem!!\nOrgullosa de la meva primera mona!!\nAra si que ja podem dir que......comença l'operació biquini!!! :)\nPublicado por Roser Font en domingo, abril 20, 2014 22 comentarios:\nMai n'havia fet abans, i l'últim record que tinc d'aquestes galetes és en un viatge que vaig fer a EEUU amb muns pares, quan tenia 14 anys....o sigui que imagineu-vos.\nAra, les repetiré. Qué bones són i amb el punt de gingebre encara més!\nApunteu la meva versió de galetes de gingebre amb amor!!\n-400 g farina normal\n-125 g mantega (tova)\n-100 g sucre integral\n-40 g sucre blanc\n- 1/2 culleradeta de llevat\n- una pisca de nou moscada\n- 1 cullerada de gingebre\n- 1/2 cullerada de canyella\n1. Mescleu la mantega amb el sucre amb l'ajuda d'una batedora de varetes. Un cop estigui ben homogeneitzat afegiu la resta d'ingredients fins que quedi una massa ben compacte.\n2. Deixeu compactar (encara més) a la nevera unes 2-4 hores, com més temps millor.\n3. Un cop passat el temps, fem figuretes amb porcions de massa de mig centímetre de gruix, i ho coem al forn a 200ºC fins que les vores es comencin a daurar.\n4. Deixar refredar i a gaudir!!\nMira que jo no sóc de galetes ni brioixeria ni tot això, però allà on hi ha unes bones galetes casolanes, que s'aparti la resta!\nPublicado por Roser Font en lunes, abril 14, 2014 16 comentarios:\nDe vegades veus receptes que els teus companys penjen a les xarxes socials i penses, això ho he de provar!!\nDoncs aquesta idea me la va donar la Zoe, anima't a cuinar més que quan t'hi poses fas meravelles!!!\nÉs un paté vegetal apte per tothom!! I el més bo és que està boníssim!!\n- 300 g xampinyons\n- suc 1/3 de llimona\n- 2 cullerades de pa ratllat o panko\n1. Daurem la ceba a una paella amb un rajolí d'oli. Seguidament afegim els xampinyons talladets i un rajolí de salsa de soja.\n2. Un cop els xampinyons estan cuits els posem en un vas de batedora i hi afegim el suc de llimona, les herbes i el pa ratllat.\n3. Triturem fins obtenir la textura que desitjem, afegint més o menys pa ratllat.\nI ja el podem disfrutar amb pa, sol, natxos com els que us presento, fregint triangles de tortitas de blat de moro mexicà.....\nTothom ho ha de tastar !! No només els vegans....\nPublicado por Roser Font en lunes, abril 07, 2014 19 comentarios:\nLa meva primera mona de Pasqua de mantega i crema,...


La Trobada ens regala l’obra “Cònsols de Roma”, amb Fermí Fernández i Joan Gibert — Ajuntament d'Olèrdola\n10:56 del 14 de juny de 2021\nLa Trobada ens regala l’obra “Cònsols de Roma”, amb Fermí Fernández i Joan Gibert\nLa Trobada ens regala l’obra “Cònsols de Roma”, amb Fermí Fernández i Joan Gibert La funció teatral de la 39a Trobada d’Olèrdola s’ha programat per la nit de dissabte, a les 21:30h http://www.olerdola.cat/news/la-trobada-ens-regala-l2019obra-201cconsols-de-roma201d-amb-fermi-fernandez-i-joan-gibert http://www.olerdola.cat/news/la-trobada-ens-regala-l2019obra-201cconsols-de-roma201d-amb-fermi-fernandez-i-joan-gibert/@@download/image/image1.jpeg\nLa funció teatral de la 39a Trobada d’Olèrdola s’ha programat per la nit de dissabte, a les 21:30h\n“Un homenatge a les paraules i al diàleg”. Aquesta és l’essència de l’obra “Cònsols de Roma”, la funció teatral que la Trobada d’Olèrdola ens regala per la nit de dissabte, a les 21:30h.\nLa companyia Ertateatre, amb Joan Gibert com a Marc Antoni i Fermí Fernández interpretant Octavi August, ens transporta a una conversa que haurien pogut tenir aquest dos personatges històrics. Aquestes dues destacades personalitats de la Roma clàssica van ser parents, rivals i es van enfrontar . Joan Gibert, que és també autor de l’obra, assenyala que “no van tenir temps de posar-se d’acord en vida” i a “Cònsols de Roma” això s’intenta resoldre “amb una conversa més enllà de la mort”.(àudio)\nQui pensi que la proposta és un exercici d’erudició pensat per a especialistes, ja pot anar traient-se el prejudici. La funció ens dona claus per a interpretar el món d’avui i en forces ocasions són ben detectables les similituds amb situacions actuals. Perquè, tal i com subratlla Gibert, el text ens parla de vida amb persones “que miren enrere” i defensen visions diferents de Roma, que és com mostrar “ visions diferents del món”. Parlar de seny i de rauxa, de cops de colze en la política, o del luxe enfrontat a l’austeritat, és parlar de la Roma clàssica. Però també del món dels nostres dies.(àudio)\nGibert resumia la voluntat del text de ser un homenatge a les paraules i al diàleg.(àudio)\nI tot, en una nit de Trobada, a l’ombra de la muralla romana d’Olèrdola.\nEscolta l'entrevista a Joan Gibert, realitzada per Canal 20-Ràdio Olèrdola, clicant aquí


Cau una banda especialitzada a vendre mòbils robats - Regió7 :: El Diari de la Catalunya Central\nCau una banda especialitzada a vendre mòbils robats\nEls Mossos recuperen una vintena de telèfons, una tauleta i un portàtil valorats en 10.000 euros\nacn. barcelona 25.04.2021 | 23:37\nCau una banda especialitzada a vendre mòbils robats Regió7\nEls Mossos d'Esquadra han desarticulat a Barcelona una banda criminal especialitzada en vendre mòbils robats. L'operatiu policial es va fer el dimecres 21 d'abril i va consistir en fer dos escorcolls a dos pisos ocupats al barri del Besòs del districte de Sant Martí. Durant el dispositiu es va detenir tres persones que vivien en aquests domicilis i es van recuperar una vintena de mòbils d'alta gamma, una tauleta tàctil i un portàtil robats que la policia calcula que tenen un valor que frega els 10.000 euros. Quatre dels telèfons han pogut ser retornats als seus propietaris i els mossos fan gestions per retornar la resta d'objectes sostrets. Els detinguts van passar a disposició judicial i van quedar en llibertat.\nAlguns dels objectes electrònics recuperats havien estat robats amb violència i intimidació durant les darreres setmanes al districte de Sant Martí, un dels quals el mateix dia de l'operatiu.\nEl veritable problema.\nDenuncien Mitjà per vincular la genètica dels policies amb la violència.\nEl Berguedà té un nou protocol contra la violència en l'oci.


Tres detinguts per intentar robar en dos domicilis de Girona - Diari de Girona\nTres detinguts per intentar robar en dos domicilis de Girona\nDues dones van intentar robar en un pis del carrer del Carme i un home, en una casa de Sant Narcís\ne.b. | girona 01.06.2018 | 17:54\nEls Mossos d'Esquadra de la comissaria de Girona han detingut tres persones en poques hores per intentar robar en dos domicilis de Girona.\nEs tracta de dues dones que presumptament van intentar robar en un pis del carrer del Carme i un home, que estava a dins d'una casa del barri de Sant Narcís.\nEls detinguts són dues dones, de 22 i 23 anys, de nacionalitat italiana i croata, sense domicili conegut a qui s'acusa de ser les presumptes autores d'un delicte de robatori amb força, en grau de temptativa. En l'altra actuació policial, el 31 de maig van detenir un home de 28 anys, de nacionalitat espanyola i veí de Girona, per un altre robatori en grau de temptativa.\nEl dimecres al migdia una patrulla de seguretat ciutadana, que feia tasques de prevenció de robatoris en domicilis a la ciutat de Girona, va observar dues noies assegudes en un banc del carrer del Carme que estaven amb actitud vigilant.\nQuan els agents van passar pel mateix lloc poc després, van veure com una de les noies sortia del portal d'un bloc de pisos i feia indicacions a l'altra. Aquesta acció els va semblar sospitosa i van decidir identificar-les. Una de les dones portava un telèfon mòbil a la mà i una bossa amb dos mitjons, monedes i un bitllet de cinquanta euros.\nLa palanca, el tornavís i uns mitjons\nEls mossos van fer comprovacions a l'edifici i al primer pis van observar unes marques de palanca en una de les portes fetes amb un tornavís. El bombí també presentava marques d'intent de manipulació. Seguidament, amagats al replà de l'escala, van localitzar una palanca tipus bec de lloro i un tornavís. Continuant amb les indagacions, al bloc del costat van trobar un parell de mitjons amagats darrera la porta d'accés, possiblement utilitzats per no deixar empremtes. Els agents van detenir les dues dones per la seva presumpta implicació en la temptativa de robatori.\nD'altra banda, durant la matinada del 31 de maig els Mossos van rebre l'avís d'un veí del carrer Tarragona alertant que havia escoltat uns sorolls sospitosos dins la casa del veí.\nImmediatament la policia va muntar un dispositiu que va permetre detenir al lladre, que no va arribar a sostreure res, quan sortia del domicili.\nA més, el detingut també tenia pendent una ordre judicial de detenció per un delicte de robatori amb força.\nEls detinguts compten amb antecedents policials.


8 de març: dia de la dona - Vola Girona\n08 març 8 de març: dia de la dona\nPosted at 12:55h in Uncategorized\tby\tvolagirona-admin\nTot és nou, el Vola, les noies que coneixem, les samarretes, la classe de ioga de la Romi, la sala i el jardí de Nord Studio, el cercle de dones… dins de tanta novetat sentim dues coses súper importants: agraïment i molta il·lusió.\nLa il·lusió de cada cop que coneixes a una noia nova i tens ganes de més, de parlar-hi, de crear sinèrgies, de descobrir… i l’agraïment infinit a tothom que va fer possible que celebréssim juntes el primer 8 de març de Vola.\nEns vam trobar al centre de Girona, en un espai preciós amb un jardí ple de llum i clorofil·la, al Nord Studio! Un matí de diumenge súper enriquidor gràcies a la generositat de la Romi, que ens va preparar un pastís, fruita fresca tallada, xocolata, llavors, infusions…. què més es pot demanar?\nTot a punt per crear un ambient genial: classe de ioga per connectar-nos amb nosaltres mateixes i cercle de dones per meditar, sentir-nos i poder expressar el nostre desig, per escriure què volem que ens aporti el Vola.\nLa Romi va ser la gran amfitriona, guiant la sessió, cuidant tots els detalls de principi a fi, tant és així que part de l’aportació recollida s’ha donat per ajudar a víctimes de violència de gènere. Gràcies Romi, diu molt de tu!\nDurant les activitats vam tenir a tres fotògrafes captant els instants. Gràcies Astrid, Ariadna i Yulia per immortalitzar els moments a les vostres càmeres, i gràcies Marta Escarrà i Raquel de Little Dreamers per fer-nos aquestes samarretes corporatives que tant ens agraden, amb cotó orgànic i un tacte súper agradable. Erola, a tu també per totes les gestions, evidentment!\nPer afegir-hi més màgia, a la matinada del mateix 8 de març, va néixer la Blanca, la filla de la Cristina, inaugurant un dia esplèndid…\nFeliç vida, Blanca! Benvinguda al món, ja ets baby Vola!


GUILS ESTRENA SALA DE PLENS – Cerdanya, 18-12-17 – Pirineus TV\nL'ajuntament de Guils de Cerdanya ja ha finalitzat els treballs a les noves instal·lacions de l'antic edifici consistorial, situat a tocar de l'actual. Aquest espai, d'uns 80 metres quadrats que fins ara s'utilitzava de magatzem, serà la nova sala de plens de l'ajuntament i també sala de reunions, ja que la que es feia servir havia quedat petita. També s’utilitzarà per a actes culturals i conferències, en cas necessari.\nDe fet, un dels propòsits de l'actual equip de govern de Guils és obrir l'ajuntament als veïns i que aquests puguin assistir als plens i participar activament en la política municipal.\nEls treballs, que van començar el maig, han consistit en adequar tot l’interior, així com el canvi de la coberta i reforç del sostre. L'actuació ha suposat una inversió d'uns 100.000 euros, 70.000 dels quals els aportarà la Diputació de Girona.\nAquest diumenge ha tingut lloc una jornada de portes obertes a les noves instal·lacions, que s'estrenaran aquest dimecres amb un ple i dijous serà el punt de votació durant les eleccions autonòmiques.\nParlen al vídeo: MONTSE RIBOT, TINENT D'ALCALDE GUILS DE CERDANYA


PortAventura marca una data per a la reobertura\nPor Aventura podria tornar a obrir en 27 de març | cedida\nFonts del parc han puntualitzat que «la darrera paraula la tindran les autoritats sanitàries»\nper Júlia Navarro 17/02/2021 12:26h\nTarragona està a un pas, si la situació sanitària ho permet, de recuperar un dels seus principals motors econòmics. És ben sabut que l'hostaleria i la restauració han estat els grans afectats per la pandèmia, però també s'ha de parlar d'altres projectes que han patit gran pèrdues com els parcs d'atraccions. PortAventura ho ha tingut difícil, però ara mateix ja es planteja una data d'obertura del parc: 27 de març, just el cap de setmana previ a la Setmana Santa d'enguany.\nLa informació l'han confirmat a CatalunyaDiari fonts del parc. Aquestes fonts consultades han puntualitzat, però, que «la darrera paraula, com sempre, serà de les autoritats sanitàries», ja que són les que marquen les noves restriccions. Ara per ara, la plantilla que està treballant al parc és, bàsicament, treballadors de manteniment. Si l'evolució de la COVID-19 ho permet, PortAventura World iniciarà la temporada alta turística amb l'esperança de deixar enrere un any nefast per tot el sector.\nUn nou projecte per oblidar un mal any\nAquest serà l'any que el parc engegarà un nou projecte: 'The Beat Challenge', un espai dedicat totalment al món del futbol, impulsat conjuntament amb LaLiga, i que suposarà una inversió total de 150 milions d'euros. A més a més, enguany es compleix el 26è aniversari d'un dels símbols del parc més coneguts arreu del món: el Dragon Kahn, la muntanya russa més llarga del món fins a l'any 2002, quan li va prendre el ceptre Colossus, a Thorpe Park, al Regne Unit.\nL'any 2020, l'any de l'esclat de la pandèmia, PortAventura va tenir la temporada més curta de la història del parc perquè entre el primer estat d'alarma, les desescalades i els rebrots de l'estiu i la tardor, només va poder estar obert del 8 de juliol al 16 d'octubre, havent de renunciar als períodes de Halloween i Nadal, unes de les dates de més afluència. Tot i les nombroses dificultats, el parc va tancar l'estiu amb xifres «positives»: Un 87% d'ocupació als hotels i un 86% dels visitants de la resta de l'Estat.\nEls dubtes que has de resoldre abans de posar-te la vacuna\nMar, la catalana que ha hagut d'esperar un any perquè li revisessin el tumor


Apol·lo i Dafne en la literatura | Aracne fila i fila\n← Quin mite és? Saps què és un gnòmon? →\n39 thoughts on “Apol·lo i Dafne en la literatura”\nLaura Redondo 20 maig 2015 at 11:52\nUn dels apunts més complets que he vist, un molt bon recull de tots els poetes i escriptors que segueixen recordant els mites clàssics, fent-lis referencia. Amb moltissima informació que per part meva no sabia.\nValentina Villanueva 20 maig 2015 at 12:30\nQuants poemes hi ha sobre una mateixa història!\nLa majoria d’aquests estàn escrits amb paraules molt cultes i em costa saber a que es refereixen els poemes!\nMolt bona recerca, felicitats per l’apunt.\nnais 3 juny 2015 at 11:46\nFelicitats! Quins poemes tan bonics. Es veu com aquest mite te molta influència en la literatura. La veritat es que realment el mite d’Apol·lo i Dafne es precios i a mi personalment, m’encanta i es un dels meus mites preferits.\nIsra 7 abril 2016 at 12:20\nMolt bon article, i es fasinant com qquasi tot esta relasionat amb la cultura clàssica. Peró tampoc m’extraña tant, era una cultura fantastica.\nMaryama 10 abril 2016 at 13:44\nAquest mite d’Apol·lo i Dafne no el coneixia, encara que m’agradat molt. És un apunt molt ben fet, Apol·lo i Dafne és un dels meus mites preferits, felicitats per el treball.\nSanae Anzaoui 11 abril 2016 at 11:57\nPenso que és un article molt bo i molt treballat. Moltes felicitats per l’article.\nCarlos Garcia 11 abril 2016 at 11:57\nÉs un article molt bo i molt treballat. Moltes felicitats per l’article i penso que es veu molt clara la relació entre el mite amb el poema. Un article excelent.\nSoukaina 11 abril 2016 at 11:58\nAquest mite abans no el coneixia i gràcies el llibre de mites i la informació que hi ha a dalt , ara coneixo moltes coses que abans no coneixia. Molt bon apunt .\nMarta Roman 12 abril 2016 at 09:28\nAquests poemes m’han semblat molt bonics, gràcies al llibre estic aprenent moltes coses que avans no sabia! La relació que hi ha entre el mite i els poemes em sembla molt clara!\nAlba Zarcos 12 abril 2016 at 09:32\nLa veritat que coneixia poc sobre aquest mite però la informació de dalt, m’ha ajudat a compendre bastant a l’hora de llegir el poema.\nEl poema no està malament, és que com ja he dit moltes vegades, no soc massa de poesia, però està bastant xulo el poema.\nAda Andiñach 12 abril 2016 at 09:33\nMolt ben treballat per part de la creadora de l’article. Personalment desconeixía aquest textos però m’han agradat molt totes les referències que es fan a les clàssiques i el mite d’Apol·lo i Dafne és un dels primers que vaig conèixer i un dels meus preferits.\nJennifer 12 abril 2016 at 21:47\nObviament coneixia aquest mite, ja que és molt conegut, però no sabia sobre tots aquests textos.\nCrec que el fet de que aquest mite hagi perdurat en el temps és perquè en part tots en algun moment hem tingut un amor impossible i en part ens hi identifiquem amb aquesta història. M’ha agradat molt aquest apunt, està molt ben elaborat, l’autora s’ho ha currat en fer aquesta recerca, felicitats!\nSoukaina Agharbi 14 abril 2016 at 16:50\nPenso que és un article genial i molt treballat.\nMoltes felicitats per l’article i penso que es veu molt clara la relació entre el mite amb el poema.\nMiguel Ángel Valdivieso 19 abril 2016 at 09:39\nÉs un molt bon article de recerca! Felicitats a l’autora pel seu gran treball. Coneixo aquest mite des de fa molt temps i em semblen molt bones adaptacions líriques. És un mite que, com podem veure, ha sigut molt representat al llarg de la història.\nLeila Díaz Chiheb 15 maig 2016 at 15:45\nMolt bon article, felicitats!!\nJa coneixia aquest mite però no sabia que hi haguesin aquets textos.


Catalunya empata amb Tunisía (0-0) amb un Estadi Lluís Companys amb 36.500 espectadors - Esport3 - TV3 i Catalunya Ràdio\nCatalunya empata amb Tunisía (0-0) amb un Estadi Lluís Companys amb 36.500 espectadors\nCatalunya ha empatat sense gols amb Tunísia (0-0), en un resultat gens habitual en els amistosos de la selecció catalana que no es donava des del 1915. Ara bé, ha quedat clar que, sens dubte, és la gran festa del futbol català i s'ha tornat a demostrar amb 36.545 aficionats que han anat a l'Estadi Olímpic Lluís Companys. L'organització ha decidit donar el trofeu de millor jugador del partit a Bojan Krkic.\n31/12/2011 - 16.08\nFins a 36.545 aficionats han assistit al tradicional i esperat partit de Catalunya a l'Estadi Olímpic Lluís Companys. Després dels himnes de cada equip, s'ha homenatjat l'exfutbolista Roger Garcia, com a jugador que més vegades ha vestit la samarreta catalana, fins a 12. Contra Tunísia, Johan Cruyff ha fet saltar al terreny de joc un onze titular format amb Valdés a la porteria; a la defensa Juste, Piqué, Fontàs, Didac Vilà; al mig del camp Xavi, Busquets i Cesc; al davant Coro, Bojan i Sergio García. Per tant, amb un mig del camp blaugrana i amb dos jugadors de Segona A titulars.\nTot i ser un amistós, el duel s'ha viscut amb molta intensitat. A la primera part només han faltat els gols. Dues pilotes al pal. Els magrebins, en el primer minut; després, Bojan Krkic. D'ocasions clares per als catalans, una més de destacada amb una arribada de Sergio García que Mathlouthi ha atrapat i també l'ha tingut Gerard Piqué, un dels cinc campions del món en l'onze titular de Cruyff. A la seva àrea, a Víctor Valdés també li ha tocat fer una doble intervenció de mèrit després d'un xut de Chermití. El porter del Barça ha estat el protagonista de la polèmica del partit, per una suposades mans fora de l'àrea en rebutjar una pilota, en què l'àrbitre ha assenyalta falta. Fet que ha provocat que els jugadors de Tunísia en reclamessin l'expulsió.\nCom és tradicional en aquests partits, en la segona part Catalunya ha sortit amb vuit canvis en l'equip, en què només han continuat Valdés, Fontàs i Bojan. Han entrat Raül, Montoya, Muniesa, Roberto, Cuenca, Vázquez, Verdú i Amat. Precisament, ha estat en la segona part, amb l'equip B i ple de joves, quan els catalans han revolucionat el partit.\nL'empenta de Cuenca, Sergi Roberto, Verdú, Alvaro Vázquez i la presència encara de Bojan han fet que el gol es veiés a venir. S'ho passava bé el seleccionador català i disfrutava l'Olímpic Lluís Companys amb el futbol ràpid, combinatiu i deshinibit dels més joves. Tant, que la possessió dels de Cruyff ha passat a ser aclaparadora. Seguint la màxima de l'holandès volador, han sortit, han disfrutat i només els ha faltat el gol. Primer empat a zero de la catalana des de l'any 1915.\nMés de 500 presidents\nMés de 500 presidents de clubs de tot Catalunya han anat al partit, presidit des de la llotja pel president de la Generalitat, Artur Mas.\nLa contra del Catalunya-Tunísia\n1a part del Catalunya-Tunísia\n2a part del Catalunya-Tunísia\nCruyff: "M'ha agradat el partit"